Babelscape/SREDFM huggingface dataset:
Ντόμινικ Γουότερς

Ο Ντόμινικ Γουότερς, γεννημένος στις 28 Σεπτεμβρίου 1986, είναι Αμερικανός καλαθοσφαιριστής, ο οποίος στο παρελθόν έχει αγωνιστεί στην Γερμανία, το Βέλγιο, τις Ηνωμένες Πολιτείες, όπως και στο ελληνικό πρωτάθλημα με την φανέλα του Κολοσσού Ρόδου και του Άρη. Από τα μέσα της σεζόν 2016-17, αγωνίζεται στον Ολυμπιακό Πειραιώς.
Ιωάννης Γκότσης

Ο Ιωάννης Γκότσης του Ευσταθίου (1912 - 5 Φεβρουαρίου 1988) ήταν Έλληνας δικηγόρος και νομάρχης.
Ηλίας Λυμπερόπουλος

Ο Ηλίας Λυμπερόπουλος (1921 - 23 Μαΐου 1984) ήταν Έλληνας θεατρικός συγγραφέας, επιθεωρησιογράφος και στιχουργός.
Κωνσταντίνος Παπασπύρου

Ο Κωνσταντίνος Παπασπύρου (1913 - 31 Ιανουαρίου 1982), του Σπυρίδωνα, ήταν Έλληνας πολιτικός και βουλευτής.
Αντίμαχος ο Τήιος

Ο Αντίμαχος ο Τήιος (από την Τέω της Ιωνίας) ήταν επικός ποιητής του 8ου ή 7ου π.Χ. αιώνα. Θεωρούνταν (όπως μας πληροφορεί κάποιος αρχαίος σχολιαστής), δημιουργός του έπους "Επίγονοι", το οποίο διηγιόταν την πολιορκία και τελικά την άλωση της Θήβας από τους γιους των "Επτά επί Θήβας". 

Μνημονεύεται επίσης από τον Πλούταρχο και τον Κλήμη τον Αλεξανδρέα (χωρίς πάντως να αναφέρεται από αυτούς και ως ποιητής τον "Επιγόνων").
Βασίλης Παραμανίδης

Ο Βασίλης Παραμανίδης, είναι Έλληνας πρώην διεθνής καλαθοσφαιριστής. Αγωνιζόταν στη θέση του πάουερ φόργουορντ και του σέντερ στην ομάδα του Άρη Θεσσαλονίκης από το 1977 μέχρι το 1985.
Πέτρος Μώρης

Ο Πέτρος Μώρης (1828 - 1905) ήταν Έλληνας πολιτικός.
Βασίλειος Μεϊμαράκης

Ο Βασίλειος Μεϊμαράκης (1884 - 1961) ήταν Έλληνας πολιτικός.
Στέργιος Γούσιος

Ο Στέργιος Γούσιος, είναι Έλληνας πρώην διεθνής καλαθοσφαιριστής. Αγωνιζόταν στη θέση του σέντερ στην ομάδα του Άρη Θεσσαλονίκης από το 1954 μέχρι το 1965, ενώ συμμετείχε με την εθνική Ελλάδος στο Ευρωμπάσκετ του 1961.
Ασαΐκι Ταμάι

Ασαΐκι Ταμάι () (25 Δεκεμβρίου 1902 - 10 Δεκεμβρίου 1964) ήταν Ιάπωνας πλοίαρχος του Αυτοκρατορικού ιαπωνικού ναυτικού, κατά τη διάρκεια του Β΄ Παγκοσμίου Πολέμου.

Ο Ταμάι γεννήθηκε στη Ματσουγιάμα, πρωτεύουσα του νομού Εχίμε, στη νήσο Σικόκου. Ολοκληρώνοντας τις εκεί γυμνασιακές του σπουδές φοίτησε στην αυτοκρατορική ναυτική ακαδημία της Ετατζίμα, επί της ομώνυμης νήσου και ακολούθως στις σχολές αεροπορίας του αυτοκρατορικού ναυτικού καταλήγοντας εκπαιδευτής χειριστών αεροσκαφών.<br>
Τον Οκτώβριο του 1944 φέροντας τον βαθμό του πλοιάρχου και εκτελώντας καθήκοντα υποδιοικητού της 201ης Σμηναρχίας του Αυτοκρατορικού Ναυτικού που είχε έδρα στη βάση Μαμπαλακάτ στις Φιλιππίνες, σε μυστική σύσκεψη υπό τον αντιναύαρχο Τακιτζίρο Ονίσι, ζήτησε και ανέλαβε την οργάνωση των πρώτων ειδικών δυνάμεων εφόδου, γνωστές στη συνέχεια με το όνομα καμικάζε. Την οργάνωση αυτών ολοκλήρωσε σε χρόνο λιγότερο των 24 ωρών δημιουργώντας το πρώτο Κουτάι (= σμήνος) αποτελούμενο από 4 σοτάι (= τμήματα, ομάδες) προκειμένου να δράσουν άμεσα στα πλαίσια του "Σχεδίου Νίκη" ("Σο-Γκο").
Κομαγιάγουα

Η Κομαγιάγουα (ισπανικά: "Comayagua", ισπανική : [komaˈʝaɣwa]) είναι μια πόλη στην Ονδούρα, περίπου 50 χλμ της Τεγουσιγάλπα.

Το 2003, ο εκτιμώμενος πληθυσμός ήταν 60.000 άτομα. Είναι η πρωτεύουσα του διαμερίσματος Κομαγιάγουα της Ονδούρας. Η πόλη είναι γνωστή για τον πλούτο της ισπανικής αποικιακής αρχιτεκτονικής

Η Κομαγιάγουα ιδρύθηκε με το όνομα Σάντα Μαρία δε λα Νουέβα Βαγιαδολίδ από τον κατακτητή (κονκισταδόρ) Αλόνσο δε Κάσερες (Κάθερες στα καστιλιάνικα ισπανικά) κάτω από τις διαταγές του Φρανσίσκο δε Μοντέχο (Φρανθίσκο στα καστιλιάνικα ισπανικά), Κυβερνήτης του Γιουκατάν στις 8 Δεκεμβρίου 1537. Από το 1540 η Κομαγιάγουα ήταν η πρωτεύουσα της επαρχίας Ονδούρα της Γενικής Αρχηγίας της Γουατεμάλας. Το 1820, η Ονδούρα ονομάστηκε πάλι την επαρχία της Κομαγιάγουα ή της Ονδούρας, με τη Κομαγιάγουα ως πρωτεύουσα της. Μετά την ανεξαρτησία της από τους Ισπανούς ήταν η πρωτεύουσα της πολιτείας της Ονδούρας στην Ομοσπονδιακή Δημοκρατία της Κεντρικής Αμερικής. Μετά την Ονδούρα έγινε ανεξάρτητη δημοκρατία, η πρωτεύουσα εναλλάχτηκε μεταξύ της Τεγουσιγάλπα και της Κομαγιάγουα. Η πρωτεύουσα καθιερώθηκε στη Τεγουσιγάλπα το 1880.
Θεόδωρος Βαρούνης

Ο Θεόδωρος Βαρούνης (1881-1952) ήταν Έλληνας χημικός.
Ροσάνα Αρμπέλο

Η Ροσάνα Αρμπέλο ("Rosana Arbelo Gopar", 24 Οκτωβρίου 1963) είναι Ισπανίδα τραγουδίστρια και συνθέτης.

Γεννήθηκε στο νησί Λανθαρότε στα Κανάρια νησιά, όπου ανατράφηκε. Ήταν η νεώτερη μιας οικογένειας οκτώ παιδιών. Άρχισε να συνθέτει μουσική μετά τη μετακίνηση στη Μαδρίτη στις αρχές της δεκαετίας του 1980. Κέρδισε την πρώτη θέση στο φεστιβάλ μουσικής του Μπενιδόρμ με το τραγούδι της «Fuego y Miel».

Το ντεμπούτο άλμπουμ της, "Lunas Rotas", κυκλοφόρησε το 1996. Το σάουντ τρακ για την ταινία "Curdled" του 1996 χαρακτήρισε τα τραγούδια της «Lunas Rotas" και "El Talismán", εκθέτοντας την σε ένα διεθνές ακροατήριο.

Το δεύτερο άλμπουμ της, "Luna Nueva", κυκλοφόρησε το 1998, είχε έναν ωριμότερο και βαθύ ήχο, αλλά διατήρησε τα φυσικά και απαλά συναισθήματα που χαρακτηρίζουν την καλλιτέχνη. Μετά από τρία χρόνια, κατά τη διάρκεια των οποίων έγραψε τραγούδια για άλλους καλλιτέχνες, το τρίτο άλμπουμ της, "Rosana", κυκλοφόρησε το 2001. Οι ήχοι του πειραματίστηκαν τους ρυθμούς της γενέτειρας της στα Κανάρια νησιά. 

Τον Δεκέμβριο του 2003, κυκλοφόρησε "Marca Registrada", ένα διπλό άλμπουμ που περιείχε 10 νέα τραγούδια, 12 μεγαλύτερες επιτυχίες, και δύο βίντεο. Πιο πρόσφατα, έχει σε περιοδεία στην Ισπανία και τη Λατινική Αμερική, προωθώντας το άλμπουμ Magia της το 2005.
Δημήτριος Καραϊσκάκης

Ο Δημήτριος Καραϊσκάκης (1918 - 28 Ιουνίου 1996), του Ανδρέα, ήταν Έλληνας πολιτικός.
Γεώργιος Βολουδάκης

Ο Γεώργιος Βολουδάκης (1924 - 5 Οκτωβρίου 1989) ήταν Έλληνας οικονομολόγος και πολιτικός.
Κατεπανάτο της Βαασπρακανίας

Το Κατεπανάτο της Βαασπρακανίας ήταν διοικητική διαίρεση της Βυζαντινής Αυτοκρατορίας από το 1019 ή 1021/22 έως το 1071. Δημιουργήθηκε με την προσάρτηση του Αρμενικού Βασιλείου του Βασπουρακάν, οι ηγεμόνες του οποίου δεν μπορούσαν να αντέξουν άλλο την πίεση των Τούρκων και έδωσαν στους βυζαντινούς το βασίλειο με 72 φρούρια, 400 ή 3.400 ή 4000 χωριά και πολλές μονές.

Οι Βυζαντινοί λίγο πριν το 1030 εμπλάκηκαν σε πόλεμο με τους Πέρσες κι αργότερα με τους Τούρκους και Τουρκομάνους της περιοχής. Το 1048 οι Τούρκοι επιτέθηκαν στο κατεπανάτο χωρίς επιτυχία συνεχίζοντας για τα επόμενα χρόνια τις επιδρομές. Από το 1060 η βυζαντινή άμυνα κατέρρεε σταδιακά έως το 1071 και την Μάχη του Ματζικέρτ που λίγα φρούρια είχαν μείνει υπό την εξουσία των Βυζαντινών.

Πρωτεύουσα του κατεπάνω ήταν η οχυρωμένη πόλη Ίβαν, το 1045 αναφέρεται το Αρτζέσιον, κάποιοι σύγχρονοι συγγραφείς θεωρούν πρωτεύουσα το Ματζικέρτ. 

Γνωστοί κατεπάνω (διοικητές) ήταν οι :
* 1021/22 - 1023, Βασίλειος Αργυρός, πρώτος κατεπάνω κι αδελφός του Ρωμανού Γ΄.
* 1023 - , Νικηφόρος Κομνηνός
* Θεοφύλακτος Δαλασσηνός
* Κωνσταντίνος Καβάσιλας
* Στέφανος Λειχούδης
* Παγκράτιος, έφερε τον τίτλο δουξ
* Γρηγόριος Παχλαβουνί ή Αρσακίδης, έφερε τον τίτλο δουξ
* Μιχαήλ Αποκάπης, έφερε τον τίτλο δουξ
* Βασίλειος Αποκάπης
* Νικόλαος Χρυσήλιος
* Ααρών Ραδομηρός, γιος του Ιωάννη Βλαδισλάβου πρώην τσάρου των Βουλγάρων.
* Νικήτας Πεγονίτης
* Νικηφόρος Κομνηνός
* Παύλος
* Γεώργιος Μονομαχάτος
* Στέφανος
* Θεόδωρος Ααρώνιος, γιος του Ααρών Ραδομήρου
Κόνραντ Μπλοχ

Ο Κόνραντ Έμιλ Μπλοχ ("Konrad Emil Bloch", 21 Ιανουαρίου 1912 - 15 Οκτωβρίου 2000) ήταν Γερμανός βιοχημικός. Ο Μπλοχ έλαβε το Βραβείο Νόμπελ Ιατρικής το 1964 (από κοινού με τον Φέοντορ Λίνεν) για τις ανακαλύψεις τους σχετικά με το μηχανισμό και τη ρύθμιση της χοληστερίνης και του μεταβολισμού των λιπαρών οξέων.

Ο Κόνραντ Μπλοχ γεννήθηκε στην πόλη Νάισε στην πρωσική επαρχία της Σιλεσίας, που τότε αποτελούσε μέρος της Γερμανικής αυτοκρατορίας (σήμερα η πόλη λέγεται Νίσα και βρίσκεται στην Πολωνία). Ήταν εβραϊκής καταγωγής. Ολοκλήρωσε τις σπουδές του στο Τεχνικό Πανεπιστήμιο του Μονάχου και το 1936 μετανάστευσε στις Η.Π.Α., όπου απέκτησε την αμερικανική υπηκοότητα (1944). Εργάστηκε ως ερευνητής και δίδαξε στο πανεπιστήμιο Κολούμπια (1939-1946) και στο πανεπιστήμιο του Σικάγου (1946-1950). Το 1954 διορίστηκε καθηγητής βιοχημείας στο πανεπιστήμιο Χάρβαρντ στη Μασαχουσέτη. Το 1964 τιμήθηκε μαζί με τον Φέοντορ Λίνεν με το βραβείο Νόμπελ Ιατρικής και Φυσιολογίας για τις ανακαλύψεις του περί του μηχανισμού ρύθμισης της χοληστερίνης και του μεταβολισμού των λιπαρών οξέων.
Martin-Baker MB 5

Το Martin-Baker MB 5 ήταν βρετανικό μονοκινητήριο μαχητικό του Δευτέρου Παγκοσμίου Πολέμου. Παρόλο που οι δοκιμαστές πιλότοι ανέφεραν ότι είχε εξαιρετικές επιδόσεις, πέραν του αρχικού πρωτοτύπου δεν ολοκληρώθηκαν άλλα ΜΒ 5.
Ιωάννης Βιθυνός

Ο Ιωάννης Βιθυνός ήταν διορισμένος από την Οθωμανική Αυτοκρατορία Πρίγκιπας της Σάμου από το 1904 ως το 1906.

Η πολιτική κατάσταση όταν άρχισε η θητεία του ήταν τεταμένη. Την έκανε χειρότερη επαναλαμβάνοντας το ίδιο λάθος που έκαναν και οι προκάτοχοί του: υποστήριξε ένα μόνο κόμμα. Η καταχρήσεις, ληστείες, φόνοι, αντεκδικήσεις και πολιτική διάσπαση ήταν συχνές κατά την διακυβέρνησή του. Τα κόμματα κατηγορούσαν το ένα το άλλο μέσω του Τύπου. Για να βελτιώσει λίγο την κατάσταση, επέβαλε λογοκρισία στον Τύπο.

Κατόπιν ήρθαν οι εκλογές, και τα δύο κόμματα ανταγωνίστηκαν με βία, παρανομίες και ένταση. Το νεοεκλεγέν Κοινοβούλιο κατηγόρησε τον Βιθυνό για τα λάθη των πολιτικών, και τον εκδίωξαν.
Φέοντορ Λίνεν

Ο Φέοντορ Λίνεν ("Feodor Felix Konrad Lynen", 6 Απριλίου 1911 - 6 Αυγούστου 1979) ήταν Γερμανός βιοχημικός. Το 1964 κέρδισε το Βραβείο Νόμπελ Ιατρικής μαζί με τον Κόνραντ Μπλοχ για τις ανακαλύψεις τους σχετικά με το μηχανισμό και τη ρύθμιση της χοληστερίνης και το μεταβολισμό των λιπαρών οξέων ενώ ήταν διευθυντής του Ινστιτούτου Κυτταρικής Χημείας Μαξ Πλανκ στο Μόναχο.

Ο Φέοντορ Λίνεν γεννήθηκε στο Μόναχο στις 6 Απριλίου του 1911. Σπούδασε στο τμήμα χημείας του Πανεπιστημίου του Μονάχου και το 1937 αναγορεύτηκε διδάκτορας. Στη συνέχεια (1942) διορίστηκε λέκτορας και το 1953 καθηγητής βιοχημείας. Το 1954 ανέλαβε τη διεύθυνση του Ινστιτούτου Κυτταρικής Χημείας Μαξ Πλανκ στην ίδια πόλη. Το 1961 έγινε μέλος της Λεοπόλδειας Γερμανικής Ακαδημίας Φυσιοδιφών και λίγο αργότερα μέλος της Εθνικής Ακαδημίας Επιστημών των Η.Π.Α. Ασχολήθηκε κυρίως με τη βιοχημεία και τη ρύθμιση του μεταβολισμού, την οξείδωση των λιπαρών οξέων στο σώμα και την ενεργοποίηση των αλάτων του οξικού οξέος. Το 1964, μαζί με τον Κόνραντ Μπλοχ, τιμήθηκε με το βραβείο Νόμπελ Ιατρικής και Φυσιολογίας, για τις έρευνές του στη βιοσύνθεση και στη ρύθμιση του μεταβολισμού της χοληστερίνης και των λιπαρών οξέων.
Αγγελική Γερολύμου

Η Αγγελική Γερολύμου (Πάτρα, 22 Ιανουαρίου 1982 -) είναι μια από της κορυφαίες Ελληνίδες αθλήτριες της υδατοσφαίρισης. Αγωνίζεται στη θέση της περιφερειακού.
Μαζαφούμι Αρίμα

Ο Μαζαφούμι Αρίμα ( Αρίμα Μαζαφούμι) (25 Σεπτεμβρίου 1895 - 15 Οκτωβρίου 1944) ήταν Ιάπωνας ναύαρχος του Αυτοκρατορικού ιαπωνικού ναυτικού στον Β΄ Παγκόσμιο Πόλεμο. Με την αυτοθυσία του, την ημέρα του θανάτου του, προκάλεσε μεγάλο ενθουσιασμό και γενικό θαυμασμό, στη χώρα του όπου και κατέστη "πρότυπο" μελλοντικών κατορθωμάτων των καμικάζε .
Ένωσις Πανελληνίου-Ανταίου Λεμεσού

Η Ένωσις Πανελληνίου-Ανταίου Λεμεσού (Ε.Π.Α.Λ.) ήταν κυπριακή ποδοσφαιρική ομάδα με έδρα τη Λεμεσό. Ιδρύθηκε το 1963. Έδρα της ομάδας ήταν το Στάδιο ΓΣΟ.
Μενέλαος Χατζηγεωργίου

Ο Μενέλαος Χατζηγεωργίου ήταν Έλληνας πρώην κολυμβητής, καλαθοσφαιριστής και αθλητής του στίβου, ο οποίος αγωνιζόταν για τον σύλλογο του Άρη Θεσσαλονίκης. Κατά την δεκαετία του '70, ανέλαβε χρέη προέδρου του συλλόγου, ενώ από το 1990 ως το 1994 υπήρξε ευρωβουλευτής με το κόμμα της Νέας Δημοκρατίας, όντας αντιπρόεδρος του Ευρωπαϊκού Λαϊκού Κόμματος.
Γρηγόριος Βεγλερής

Ο Γρηγόριος Βεγλερής (1862–1948) ήταν ο τελευταίος Πρίγκιπας της Σάμου για λίγο το 1912, όταν διαδέχτηκε τον δολοφονημένο Ανδρέα Κοπάση.
Ανδρέας Κοπάσης

Ο Ανδρέας Κοπάσης (Σφακιά, 1856 - Σάμος, 1912) ήταν διορισμένος από την Οθωμανική Αυτοκρατορία Πρίγκιπας της Σάμου από το 1908 ως το 1912. Η θητεία του θεωρείται ευρέως ως φιλοτουρκική και τυραννική, γεγονός που οφείλεται στην έξαρση των εθνικισμών την εποχή αυτή που οδήγησε σε διάφορα κινήματα, όπως η επανάσταση των Νεότουρκων, ο Μακεδονικός Αγώνας, το Κρητικό Ζήτημα και διάφορα άλλα κινήματα στα Βαλκάνια και στη Μικρά Ασία. 

Ο Ανδρέας Κοπάσης έφερε στη Σάμο το 1908 επιπλέον Οθωμανικά στρατεύματα, κάτι που προκάλεσε το ξέσπασμα εξέγερσης μεταξύ των Σάμιων, η οποία καταπνίγηκε με βία με επιπλέον Οθωμανικές ενισχύσεις. Οι ηγέτες της φιλελληνικής αντιπολίτευσης μεταξύ των οποίων και ο Θεμιστοκλής Σοφούληςδιέφυγαν από το νησί για την Ελλάδα.

Η αποφασιστικότητα του Ηγεμόνα της Σάμου δεν κάμφθηκε ποτέ, προσπαθώντας με κάθε μέσο να επιβάλει την τάξη και την Οθωμανική κυριαρχία στο νησί, καταπνίγοντας κάθε εστία βίας και αταξίας. 

Ο Κοπάσης δολοφονήθηκε μετά από σχέδιο που εκπονήθηκε από τους Μακεδονομάχους Σταύρο Καζαντζή (Μπαρέτη) και Αθανάσιο Σταυρούδη και το "Μακεδονικό Κομιτάτο Αθηνών", φίλα προσκείμενο στο Σοφούλη στις 9/22 Μαρτίου 1912, με τη συνοδεία του να σκοτώνει επίσης τον Σταύρο Μπαρέτη.
Κωστής Βελμύρας

Ο Κωστής Βελμύρας (Αθήνα, 1898 - 1960) ήταν Έλληνας ποιητής, σκηνοθέτης, μεταφραστής και συγγραφέας.
Ελευθέριος Γονής

Ο Ελευθέριος Γονής (Λιβαδειά, 28 Ιουνίου 1903 - Λονδίνο, 23 Μαρτίου 1973), του Κωνσταντίνου, ήταν Έλληνας δικηγόρος και πολιτικός. Διετέλεσε υπουργός Εργασίας.
Αντζελίνο Αλφάνο

Ο Αντζελίνο Αλφάνο (ιταλικά: "Angelino Alfano") είναι Ιταλός πολιτικός, ο οποίος από το 2008 έχει αποκτήσει μία σειρά από κυβερνητικές θέσεις.
Κυριάκος Κατζουράκης

Ο Κυριάκος Κατζουράκης είναι Έλληνας ζωγράφος, σκηνογράφος και συγγραφέας. Το 1968 βραβεύτηκε με το βραβείο ζωγραφικής Παρθένη.
Yamaha Z

Το Yamaha Z γνωστό και ως Yamaha Y125Z είναι δίχρονη μοτοσικλέτα 125 κυβικών τύπου "παπάκι" που παράχθηκε από την Ιαπωνική βιομηχανία Yamaha. Έκανε το ντεμπούτο του το 1998 ως διάδοχος του Yamaha Y110SS. Παρόλο που πωλήθηκε σε χώρες της Νοτιοανατολικής Ασίας όπως η Μαλαισία και η Σιγκαπούρη πωλήθηκε επίσης και στην Ελλάδα.

Η χρήση του Yamaha Z είναι περισσότερη αγωνιστική παρά για ταξίδια διότι μπορεί να παρουσιάσει διάφορες βλάβες. Το μηχανάκι αυτό παρ'όλο που δεν έχει αξιοπιστία να δώσει είναι πάρα πολύ γρήγορο για τα κυβικά του ειδικά αν τροποποιηθεί.
Αννοναρία

μικρογραφία|Χάρτης της βόρειας Βυζαντινής Ιταλίας
Η Αννοναρία ("σε ελεύθερη μετάφραση : Σιτοχώρι") ήταν μια επαρχία της Βυζαντινής Αυτοκρατορίας στην βορειο-ανατολική σημερινή Ιταλία, με επίκεντρο τη Ραβέννα και περιλάμβανε τα κατάλοιπα των βυζαντινών κτήσεων της Βενετίας, την Φλαμινία και Πικένουμ Αννοναρίουμ και μέρος της σημερινής Λομβαρδίας.

Δημιουργήθηκε με βάση την ρωμαϊκή επαρχία της Αννοναρία που είχε δημιουργήσει ο Θεοδόσιος Α΄. Εκείνη την εποχή, η επαρχία ήταν ο σιτοβολώνας και εξασφάλιζε τρόφιμα για το Μιλάνο και τη Ραβένα. Την λειτουργία αυτή αργότερα επανέλαβε κάτω από την κυριαρχία του ο βασιλιάς των Οστρογότθων Θεοδώριχος.

Η επαρχία της Αννοναρία δημιουργήθηκε από τον Τιβέριο Β (αυτοκράτορα της Ανατολής από το 574) περίπου το έτος 580, στην αναδιοργάνωση του βυζαντινού εδάφους της Ιταλίας, και περιλάμβανε τα εδάφη βόρεια των Απεννίνων.

Η επαρχία ήταν βραχύβια και λίγα χρόνια αργότερα ο αυτοκράτορας Μαυρίκιος (582 - 602) την ενέταξε στην νέα επαρχία Εξαρχάτο της Ραβένα, με πρωτεύουσα τη Ραβέννα.
Ουρμπικαρία

μικρογραφία|Χάρτης με τις διοικητικές διαιρέσεις της Ιταλίας το 580
Η Ουρμπικαρία ήταν βραχύβια διοικητική διαίρεση της Βυζαντινής Αυτοκρατορίας στην Ιταλική χερσόνησο. Βρισκόταν στα εδάφη ανάμεσα στο σημερινό Λάτιο και την Τοσκάνη.

Δημιουργήθηκε περίπου το 580 από τον βυζαντινό αυτοκράτορα Τιβέριο Β', ήταν μία από τις πέντε επαρχίες που δημιούργησε στην Ιταλική χερσόνησο. Το 584 ο νέος αυτοκράτορας Μαυρίκιος κατάργησε αυτές τις επαρχίες και τις ενέταξε στην νεοδημιουργηθήσα επαρχία με την ονομασία Εξαρχάτο της Ραβένα.

Ο μεσαιωνικός συγγραφέας Ιωάννης Κύπριος αναφέρει ότι στην επαρχία ανήκαν οι πόλεις : Νάπολη, Γάραντας, Γένοβα, Λουνί, Ρώμη, Λιμένας της Ρώμης, Τόρε Τρε Ποντί, Τσιβιταβέκια, Τεράμο, Μουγκέλο κτλ.
Γεώργιος Βέροβιτς

Ο Γεώργιος Βέροβιτς (σέρβικα: Ђорђе Беровић (Đorđe Berović), 1845–1897, γνωστός ως Βέροβιτς Πασά (τουρκικά: Beroviç Paşa) ήταν Χριστιανός πολιτικός της Οθωμανικής Αυτοκρατορίας που υπηρέτηση ως Γενικός Διοικητής ("wāli") της Οθωμανικής Κρήτης και Πρίγκιπας της Σάμου.
Νίκανδρος ο Αλεξανδρεύς

Ο Νίκανδρος ο Αλεξανδρεύς ήταν περιπατητικός φιλόσοφος από την Αλεξάνδρεια.

Σύμφωνα με την Σούδα έγραψε ένα έργο για τους μαθητές και διαδόχους του Αριστοτέλη ("").
Τζαμέλ Χάγκινς

Ο Τζαμέλ Χάγκινς, γεννημένος στις 19 Οκτωβρίου 1990, είναι Αμερικανός καλαθοσφαιριστής, ο οποίος αγωνίζοταν στην ομάδα του Άρη, ενώ στο παρελθόν φοίτησε στο πανεπιστήμιο του Ντέλαγουερ.
Πιερ ντ’ Ομπισόν

Ο Πιερ ντ’ Ομπισόν (γαλλικά: "Pierre d'Aubusson", 1423 - 1503) ήταν μέγας μάγιστρος των Ιωαννιτών Ιπποτών. Διακρίθηκε κυρίως για την επιτυχή υπεράσπιση της Ρόδου κατά την πολιορκία του 1480 από τα οθωμανικά στρατεύματα.
Τζέικ Κοέν

Ο Τζέικ Κοέν, γεννημένος στις 25 Σεπτεμβρίου 1990, είναι Αμερικανό-Ισραηλινός καλαθοσφαιριστής, ο οποίος αγωνίστηκε στο ελληνικό πρωτάθλημα με την ομάδα του Άρη.
Εξαρχάτο της Ραβέννας

μικρογραφία|Το εξαρχάτο και το Λομβαρδικό βασίλειο
Το Εξαρχάτο της Ραβέννας ήταν διοικητική διαίρεση της Βυζαντινής Αυτοκρατορίας στην Ιταλική χερσόνησο από το 568 έως και το 751 όταν ο τελευταίος έξαρχος δολοφονήθηκε από τους Λομβαρδούς.
Επαρχία Καστελόρουμ

μικρογραφία|Οι βυζαντινές επαρχίες και το Λομβαρδικό βασίλειο στην μεσαιωνική Ιταλία.
Η Επαρχία Καστελόρουμ, αργότερα ονομαζόταν Βυζαντινός Διάδρομος ήταν το όνομα που υιοθετήθηκε για μια στενή λωρίδα γης στην Εξαρχία της Ραβένα κατά την διοικητική διαίρεση της Βυζαντινής Αυτοκρατορίας στην Ιταλική χερσόνησο. Καταλάμβανε εδάφη των σημερινών περιφερειών Λάτιο, Ούμπρια και Μάρκε και συνέδεε τη Ραβένα με τη Ρώμη. 

Η Βυζαντινή επαρχία-Διάδρομος είχε διαμορφωθεί κατά το έτος 570, όταν από τις Λομβαρδικές κατακτήσεις είχε απομείνει στους Βυζαντινούς μια λωρίδα γης σε ορεινό έδαφος, που φυλασσόταν από κάστρα, δύσκολο να την διασχίσουν ενώ ο δρόμος επικοινωνίας μεταξύ Ραβένα και Ρώμης, η Βία Φλαμίνια, ελεγχόταν ποια από τους Λομβαρδούς. Ο σχηματισμός του βυζαντινού διαδρόμου ήταν το αποτέλεσμα της προσεκτικής πολιτικής και στρατιωτικής στρατηγικής που είχε τεθεί σε εφαρμογή από τους Βυζαντινούς με σκοπό την επικοινωνία των περιοχών της εξαρχίας ώστε να μην είναι αποκομμένες. Η περιοχή αυτή χώριζε επίσης το Λομβαρδικό Δουκάτο του Σπολέτο με το Λομβαρδικό βασίλειο.
Τόνι Γουάιτ

Ο Τόνι Γουάιτ, γεννημένος στις 15 Φεβρουαρίου 1965, είναι Αμερικανός πρώην καλαθοσφαιριστής, ο οποίος αγωνίστηκε για τους Σικάγο Μπουλς, Νιου Γιορκ Νικς και Γκόλντεν Στέιτ Ουόριορς, πριν συνεχίσει στην Ευρώπη καθ' όλη την δεκαετία του '90.
Ρισάρ ντε Μπυρ

μικρογραφία|δεξιά|150px|Το οικόσημο του Ρισάρ ντε Μπυρ
Ο Ρισάρ ντε Μπυρ (Διεθνώς: "Richard de Bures", πέθανε στις 16 Μαΐου 1247 στην Τιβεριάδα) θεωρείται ο 17ος Μεγάλος Μάγιστρος των Ιπποτών του Ναού.
Φεχιμέ Σουλτάν

Η Φεχιμέ Σουλτάνα (Οθ. Τούρκικα:نشط السلطان مرحبا الشخصي) (Τούρκικα: "Fehime Sultan", 2 Αυγούστου 1875 - 15 Σεπτεμβρίου 1929) ήταν κόρη του σουλτάνου Μουράτ Ε΄ της Οθωμανικής Αυτοκρατορίας.
Ναϊλέ Σουλτάν

Η Ναϊλέ Σουλτάνα (Οθ. Τούρκικα:سلطان الثمين) (Τούρκικα: "Naile Sultan", 30 Σεπτεμβρίου 1856 - 18 Ιανουαρίου 1882) ήταν η σύζυγος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.
Their Satanic Majesties Request

"Their Satanic Majesties Request" είναι το έκτο βρετανικό και όγδοο αμερικανικό άλμπουμ των Rolling Stones. Κυκλοφόρησε στις 8 Δεκεμβρίου 1967 από την "Decca Records" στην Αγγλία και την επόμενη ημέρα από την "London Records" στις Η.Π.Α.. Ο τίτλος του άλμπουμ είναι ένα λογοπαίγνιο του "Her Britannic Majesty requests and requires ...", κειμένου που αναγραφόταν στα βρετανικά διαβατήρια της εποχής. Επίσης ήταν το πρώτο άλμπουμ των Rolling Stones στο οποίο η λίστα των τραγουδιών ήταν ίδια στη βρετανική και αμερικανική έκδοση.

Το άλμπουμ έλαβε αντικρουόμενες κριτικές ενώ και τα μέλη του γκρουπ θεώρησαν ότι είχε τρωτά στοιχεία. Παραμένει όμως ένα μοναδικό άλμπουμ, όντας ο μοναδικός ψυχεδελικός τους δίσκος. Στον δίσκο αυτό, οι Stones πειραματίστηκαν με νέα όργανα, όπως το Mellotron και με μικρές ηχητικές παρεμβολές που επιμελήθηκαν ο Τζον Πωλ Τζόουνς και ο Πωλ ΜακΚάρτνεϋ.

Είναι το μοναδικό άλμπουμ στο οποίο την παραγωγή έχουν κάνει οι ίδιοι οι Rolling Stones.

Σύμφωνα με τους μουσικοκριτικούς, το εξώφυλλο του παραπέμπει στο "Sgt. Pepper's Lonely Hearts Club Band" των Beatles.
Άλαν Πουλίδο

Ο Άλαν Πουλίδο (Alan Pulido, γεννημένος στις 8 Μαρτίου 1991) είναι Μεξικάνος επαγγελματίας ποδοσφαιριστής. Αγωνίζεται ως επιθετικός στον μεξικάνικο σύλλογο Τσίβας Γουαδαλαχάρα και στην εθνική ομάδα του Μεξικού. 

Στις 29 Μαΐου 2016 έπεσε θύμα απαγωγής στο Μεξικό.
Εμερί ντ' Αμπουάζ

Ο Εμερί ντ' Αμπουάζ (γαλλικά: "Émery d'Amboise," 1434-1512) ήταν ο τεσσαρακοστός πρώτος μέγας μάγιστρος των Ιωαννιτών Ιπποτών. Διαδέχτηκε το 1503 τον Πιερ ντ' Ομπισόν και διατηρήθηκε στο αξίωμα μέχρι τον θάνατό του το 1512.
Εσίνο Λάριο

Το Εσίνο Λάριο, [Esino Lario (/ɛˈsɪnɒ/)] είναι μια κοινότητα στην επαρχία Λέκκο στην Ιταλική περιφέρεια της Λομβαρδίας, που βρίσκεται περίπου 60 χιλιόμετρα βόρεια από το Μιλάνο, 15 χιλιόμετρα βορειοδυτικά από το Λέκκο, και περίπου 4.3 χιλιόμετρα από την ανατολική ακτή της Λίμνης Κόμο. Στις 31 Δεκεμβρίου 2004, είχε πληθυσμό 772 κατοίκους και έκταση 18,7 τετραγωνικά χιλιόμετρα.

Η προέλευση του οικισμού τακμηριώνεται από αρχαιολογικά ευρήματα. Η έκταση γύρω από το Εσίνο Λάριο περικλείεται από τα όρη των Άλπαιων όπου το καρστικό τοπίο έχει παραγάγει απολιθώματα, βράχους, και σπηλιές, από τα οποία το γνωστότερο είναι ο Παγετώνας του Μοντοκένο. Ο δήμος είναι μέρος της Ορεινής Κοινότητας της Βαλβασσίνα, Βαλβαρρόνε, Βαλ ντ'Εσίνο και Ριβιέρα και είναι εξοκλήρου εντός του Πάρκου της Βόρειας Γκρίγκνα.

Το Εσίνο Λάριο συνορεύει με τους ακόλουθους δήμους: Κορτενόβα, Λιέρνα, Μαντέλλο ντελ Λάριο, Παρλάσκο, Παστούρο, Περλέντο, Πριμαλούνα, Τακένο, Βαρέννα.
Ντιουζντιντίλ Καντινεφέντι

Η Ντιουζντιντίλ Καντινεφέντι (Οθ. Τούρκικα:رزددل قادین) (Τούρκικα: "Düzdidil Kadınefendi", 1825 - 18 Αυγούστου 1845) ήταν η έκτη σύζυγος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Düzdidil Kadın Efendi Hazretleri
Σαγιεστέ Χανιμεφέντι

Η Σαγιεστέ Χανιμεφέντι (Οθ. Τούρκικα:شائستہ خانم) (Τούρκικα: "Şayeste Hanımefendi", 1836 - 11 Φεβρουαρίου 1912) ήταν η δέκατη όγδοη σύζυγος του σουλτάνου Αμπντούλ Μετζίτ Α΄ και θετή μητέρα του τελευταίου σουλτάνου Μωάμεθ ΣΤ΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Üçüncü Ikbal Şayeste Hanım Efendi Hazretleri
Βόρειες γερμανικές γλώσσες

Οι βόρειες γερμανικές γλώσσες ανήκουν στις γερμανογενείς ή πιο απλά στις γερμανικές γλώσσες, ενός κλάδου με 515 εκ. ομιλητές, κυρίως στην Ευρώπη, τη Βόρεια Αμερική, και την Ωκεανία. 

Αποτελούν μία από τις τρεις κατηγορίες Γερμανικών γλωσσών και, μαζί με τις Δυτικές γερμανικές γλώσσες και τις Ανατολικές γερμανικές γλώσσες, συνθέτουν την Γερμανική γλώσσα, η οποία είναι μέλος της μεγάλης οικογένειας των ινδοευρωπαϊκών γλωσσών. Το αλφάβητο αυτών των γλωσσών προέρχεται από το ρουνικό (πάνω σε Ρούνους έγραφαν οι Τεύτονες, πιθανοί πρόγονοι των Γερμανών), του οποίου το συγγενέστερο είδος με τις Σκανδιναβικές γλώσσες είναι το Γερμανικό. Έτσι όλη η Σκανδιναβία - πλην της Φινλανδίας, που ανήκει στην Φιννοουγγρική γλωσσική ομοεθνία και της Ισλανδίας, που αν και αποικήθηκε από Νορβηγούς Βίκινγκ, έχει γλώσσα βασισμένη στα αρχαία σκανδιναβικά - μιλά γερμανογενείς γλώσσες. 20 εκατομμύρια άνθρωποι κατά προσέγγιση δηλώνουν ομιλητές μιας Σκανδιναβικής γλώσσας ως επίσημης τους γλώσσας, συμπεριλαμβανομένου ενός μειοψηφικού 5% στη Φινλανδία. Ακόμη, οι Σκανδιναβικές γλώσσες είναι ευρέως διαδεδομένες στη Γροιλανδία, και, σε μικρότερο βαθμό, στη Βόρεια Αμερική από βορειοευρωπαίους μετανάστες. 

Τα σκανδιναβικά ή σκανδιναβικές γλώσσες είναι μία άλλη ονομασία, συνώνυμη με την ονομασία βόρειες γερμανικές γλώσσες, που εμφανίζεται σε σπουδές των σύγχρονων τυπικών γλωσσών και στο διαλεκτικό συνεχές της Σκανδιναβίας. Αποδίδεται προκειμένου να περιγραφεί η γεωγραφική έννοια του όρου αυτού(Σκανδιναβία). Ο όρος σκανδιναβικές εμφανίστηκε στο προσκήνιο τον 18ο μ.Χ. αιώνα ως αποτέλεσμα ενός σκανδιναβικού πολιτιστικού κινήματος (σκανδιναβισμός) αναφερόμενο στους ανθρώπους, στις κουλτούρες και στις γλώσσες των τριών σκανδιναβικών κρατών, τονίζοντας την κοινή κληρονομιά τους. Σε αντιδιαστολή με τον όρο Σκανδιναβικές γλώσσες, ο όρος Βόρειες γερμανικές γλώσσες χρησιμοποιείται στη συγκριτική γλωσσολογία. 

Υπάρχει επίσης και η χρήση του όρου Νορδικές γλώσσες, όρος ο οποίος και αυτός με τη σειρά του αποδίδεται προκειμένου να περιγραφεί η γεωγραφική του έννοια (Νορδικές χώρες, στις οποίες συγκαταλέγεται και η Γροιλανδία). Τα δανικά, τα σουηδικά και τα νορβηγικά είναι επίσης γνωστά ως "ηπειρωτικά Σκανδιναβικά", ενώ τα Φερόικα και τα Ισλανδικά ως "νησιώτικα Σκανδιναβικά".Τα σύνορα Δανίας-Γερμανίας αποτελούν παράλληλα και σύνορα μεταξύ Βόρειων και Δυτικών Γερμανικών γλωσσών. Οι πρώτες διαιρούνται περαιτέρω σε: Δυτικές σκανδιναβικές(Νορβηγική, Ισλανδική, Φεροϊκή, Νορνική) και σε Ανατολικές σκανδιναβικές(Δανική, Σουηδική, Γκουτνική, η οποία είναι υπό εξαφάνιση).
Τάγμα του Οσμανιέ

Το Τάγμα του Οσμανιέ ή Οσμανίγιε και Οσμανιγιέ (τουρκικα: Osmanlı Devlet Nişanı) ήταν στρατιωτικό παράσημο της Οθωμανικής Αυτοκρατορίας.
Ιόν Γκίκα

Ο Ιόν Γκίκα (εξελληνισμένο όνομα Ίων Γκίκας, 12 Αυγούστου 1819 – 7 Μαΐου 1897) ήταν Ρουμάνος επαναστάτης, μαθηματικός, διπλωμάτης και πολιτικός, ο οποίος διετέλεσε πέντε φορές πρωθυπουργός της Ρουμανίας. Ήταν πλήρες μέλος της Ρουμανικής Ακαδημίας και πολλές φορές πρόεδρός της (1876-1882, 1884-1887, 1890-1893 και 1894-1895). Ήταν ο μεγαλύτερος αδελφός και συνεργάτης του Πανταζί Γκίκα, πολυγραφότατου συγγραφέα και πολιτικού.
Θόδωρος Ζάρας

Ο Θόδωρος Ζάρας (Θεσσαλονίκη, 12 Οκτωβρίου 1987), είναι Έλληνας επαγγελματίας καλαθοσφαιριστής, ο οποίος αγωνίζεται στη θέση του Σούτινγκ γκαρντ / Σμολ φόργουορντ στην ομάδα του Κολοσσού Ρόδου.
Tragic Serenades

Tragic Serenades είναι ο τίτλος ενός ΕΡ του ελβετικού metal συγκροτήματος Celtic Frost, το οποίο κυκλοφόρησε το 1986 μέσω της δισκογραφικής εταιρίας "Noise Records".

Το ΕΡ αποτελούνταν από τρία κομμάτια, τα πρώτα δύο εκ των οποίων είναι οι ίδιες ηχογραφήσεις που συμπεριλήφθηκαν στον δίσκο ""To Mega Therion", με τα μέρη του μπάσου επανηχογραφημένα από τον Μάρτιν Έρικ Έιν.

Η συγκεκριμένη κυκλοφορία συνέδεσε τα δύο σπουδαιότερα άλμπουμ του συγκροτήματος, το προαναφερθέν "To Mega Therion" με το "Into the Pandemonium"" του 1987. Η ηχογράφηση του πραγματοποιήθηκε στο "Musiclab Studio" του Βερολίνου από τις 13 μέχρι τις 15 Μαρτίου του 1986.
Γεώργιος Χαρμπούρης

Ο Γεώργιος Χαρμπούρης (16 Οκτωβρίου 1903 - 1993) ήταν Έλληνας δικαστικός και υπηρεσιακός υπουργός.
Ιωάννης Ξόμπλαρος

Ο Ιωάννης Ξόμπλαρος (1839 - 17 Ιανουαρίου 1923) ήταν Κρητικός αγωνιστής και πολιτικός.
Ρενώ ντε Βισιέ

Ο Ρενώ ντε Βισιέ (γαλλικά: "Renaud de Vichiers") ήταν ο 19ος Μεγάλος Μάγιστρος των Ιπποτών του Ναού από το 1250 έως τον θάνατό του το 1256.
Live at Madison Square Garden 1978

Το Live at Madison Square Garden 1978 είναι ζωντανά ηχογραφημένο άλμπουμ και DVD του αγγλικού ροκ συγκροτήματος Jethro Tull, το οποίο κυκλοφόρησε στις 20 Οκτωβρίου 2009 μέσω της δισκογραφικής εταιρίας "Chrysalis Records".

Η ηχογράφηση του πραγματοποιήθηκε στις 9 Οκτωβρίου του 1978 στο Madison Square Garden της Νέας Υόρκης, κατά την διάρκεια της περιοδείας για την προώθηση του δίσκου "Heavy Horses".

Το DVD, είχε διάρκεια μεγαλύτερη κατά δεκαπέντε λεπτά, σε σχέση με το CD.
Μπασίρο Τζα

O Μπασίρο Τζα (Baciro Djá, γεννήθηκε στις 31 Ιανουαρίου 1973) είναι πολιτικός της Γουινέας-Μπισσάου και πρωθυπουργός από τις 27 Μαΐου 2016 ως τις 18 Νοεμβρίου της ίδιας χρονιάς. Ο Τζα υπηρέτησε ξανά ως πρωθυπουργός για βραχύβιο χρονικό διάστημα το 2015. Είναι μέλος του Κόμματος Ανεξαρτησίας της Γουινέας-Μπισσάου.
Κότελ

Το Κότελ (, "καζάνι") είναι πόλη της κεντρικής Βουλγαρίας, μέρος της Επαρχίας του Σλίβεν, και διοικητικό κέντρο του Δήμου του Κότελ. Το Δεκέμβριο του 2009 η πόλη είχε 6.232 κατοίκους. Η πόλη είναι γνωστή στην Ελλάδα για τις οικογένειες Σαρακατσαναίων που βρίσκονται εκεί.

Είναι γνωστό και για τις πολλές προσωπικότητες της Βουλγαρικής Εθνεγερσίας που συνδέονται με κάποιο τρόπο με την πόλη, όπως οι πολιτικοί Αλέξανδρος Βογορίδης και Στεφάν Βογορίδης, οι διαφωτιστές Σοφρώνιος της Βράτσα και Πέταρ Μπέρον, ο Γαβριήλ Κράστεβιτς, ο Γκεόργκι Ρακόφσκι, καθώς και ο πρωθυπουργός κατά το Δεύτερο Παγκόσμιο Πόλεμο Ντόμπρι Μποζίλοφ. Έχει ένα γνωστό μουσικό σχολείο, και ένα μεγάλο αριθμό ταλαντούχων Ρομά που μπορεί κανείς να βρει να παίζουν μουσική σε εστιατόρια και ορχήστρες σε όλη τη Βουλγαρία. Λόγω της τοποθεσίας του στα βουνά, είναι γνωστό θέρετρο για την βελτίωση της υγείας για αρρώστιες όπως η φυματίωση. Το Κότελ ήταν κέντρο κατασκευής χαλιών, και έχει ένα μουσείο αφιερωμένο σ’ αυτήν την τέχνη.

Το Κότελ κατοικήθηκε από την αρχή της Οθωμανικής κατάκτησης της Βουλγαρίας όταν άνθρωποι διέφυγαν από γειτονικές πόλεις και χωριά. 

Στην περιοχή υπάρχει μεγάλη παράδοση εκτροφής προβάτων, που περιλαμβάνει την πρακτική του ξεχειμωνιάσματος, τη μεταφορά των προβάτων από τα χαμηλά χειμωνιάτικα βοσκοτόπια, στα ορεινά καλοκαιρινά βοσκοτόπια. Αυτό προβλήθηκε σε ντοκιμαντέρ του BBC Radio 4.

Έχει δώσει το όνομά του το Ύψωμα Κότελ στη Νήσο Λίβινγκστον της Ανταρκτικής.
Βάζο του Βατερλώ

Το Βάζο του Βατερλώ είναι ένα μεγάλο βάζο, ύψους 5 μέτρων και βάρους 20 τόνων, το οποίο έχει κατασκευαστεί από ένα κομμάτι μάρμαρο Καρράρας. Από το 1906 χρησιμοποιείται σαν διακοσμητικό κήπου στον κήπο του Ανακτόρου του Μπάκινγχαμ, στο Λονδίνο.

Ο αυτοκράτορας Ναπολέων της Γαλλίας, κατά τη διέλευση του από την Τοσκάνη προς το Ρωσικό Μέτωπο, ενημερώθηκε για ένα μεμονωμένο τεράστο κομμάτι μαρμάρου, το οποίο ζήτησε να διατηρηθεί. Πιστεύεται οτι ο Ναπολέων μπορεί να διάταξει μία αρχική αδρή σμίλευση του στο σχήμα του βάζου που έχει τώρα, αφήνοντας το αδιακόσμητο, έτοιμο να χρησιμοποιηθεί για την απεικονίση των επικείμενων νικών του.

Μετά την ήττα των Γάλλων κατά τους Ναπολεόντειους Πολέμους, το βάζο δωρίστηκε ημιτελές στον Πρίγκηπα Αντιβασιλέα Γεώργιο από τον Φερδινάνδο Γ', Μεγάλο Δούκα της Τοσκάνης, μέσω του βρεττανού πρεσβευτή Λόρδου Μπάργκερς. Ο αντιβασιλέας, που σύντομα θα γινόταν ο Βασιλέας Γεώργιος ο Δ' , διέταξε την ολοκλήρωση του βάζου από τον γλύπτη Ρίτσαρντ Γουεστμάκοτ, με πρόθεση να είναι το κεντρικό έκθεμα της νέας Αίθουσας του Βατερλώ στο Κάστρο του Ουίνδσορ, προς ανάμνηση της Μάχης του Βατερλώ.

Εμπνευσμένο από την αρχαία ρωμαϊκή τέχνη, το Βάζο του Βατερλώ διακοσμήθηκε με ανάγλυφα του Γεωργίου του Γ' (ο οποίος είχε αποσυρθεί προ πολλού από τη δημόσια ζωή) στο θρόνο του, τον Ναπολέοντα πεζό και διάφορα αλληγορικά προσωπα. Δύο φτερωτοί άγγελοι προβάλλουν από τις πλευρές του βάζου, μοιάζοντας περισσότερο με ακρόπρωρα πλοίων, παρά με λαβές βάζου.

Ωστόσο, κανένα πάτωμα δεν μπορούσε να αντέξει το βάρος του βάζου, το οποίο υπολογιζόταν στους 20 τόνους, οπότε δωρίστηκε στην Εθνική Πινακοθήκη του Λονδίνου το 1836. Η Πινακοθήκη τελικά επέστρεψε το έκθεμα στον Βασιλιά Εδουάρδο τον Ζ' το 1906 και εκείνος το τοποθέτησε στον κήπο του Ανακτόρου του Μπάκιγχαμ, όπου παραμένει μέχρι σήμερα, σε κάποια απόσταση στα ΒΔ του κεντρικού κτιρίου.
Αδριάν Λόπεθ

Ο Αδριάν Λόπεθ ("Adrián López Álvarez", 8 Ιανουαρίου 1988) είναι Ισπανός ποδοσφαιριστής που αγωνίζεται στην Οσασούνα.

Συμμετείχε συνολικά σε 297 αγώνες και 43 γκολ σε 12 σεζόν, εκπροσωπώντας την Ντεπορτίβο Λα Κορούνια, Μάλαγα, Ατλέτικο Μαδρίτης, Βιγιαρεάλ και Οσασούνα και κέρδισε τέσσερις μεγάλους τίτλους με τον τρίτο σύλλογο, συμπεριλαμβανομένου του πρωταθλήματος πρωταθλήματος 2013-14. Το 2014 υπέγραψε με τον Πόρτο από την Πορτογαλία, δανεισμένος αρκετές φορές κατά τη διάρκεια της σύμβασής του. Ο Adrián κλήθηκε δύο φορές για την Ισπανία το 2012.
Τζάστιν Γουίλσον

Ο Τζάστιν Γουίλσον ("Justin Boyd Wilson", Σέφιλντ Ηνωμένου Βασιλείου 31 Ιουλίου 1978 – Πενσιλβάνια Η.Π.Α., 24 Αυγούστου 2015) ήταν Βρετανός οδηγός αγώνων από την Αγγλία. Το 2003 αγωνίστηκε στη Φόρμουλα 1. Στους 11 πρώτους αγώνες του πρωταθλήματος έτρεξε για λογαριασμό της Μινάρντι Φόρμουλα 1 και στους 5 τελευταίους για λογαριασμό της Τζάγκουαρ Φόρμουλα 1. Το 2004 αποφάσισε να δοκιμάσει την τύχη του στις ΗΠΑ,
όπου και παρέμεινε μέχρι το τέλος. Από το 2004 μέχρι το 2007 έλαβε μέρος στο Πρωτάθλημα Καμπ Καρς και από το 2008 μέχρι τώρα(2015) στο Πρωτάθλημα Ίντυκαρς. Ήταν έγγαμος με την Τζούλια Γουίλσον από τις 29 Δεκεμβρίου 2006 και είχαν δύο κόρες, την Τζέιν Λουίζ (γενν. 2008) και την Τζέσικα Λυν (γενν. 2010).
Nuthin' Fancy

Nuthin' Fancy είναι ο τίτλος του τρίτου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 24 Μαρτίου του 1975 μέσω της δισκογραφικής εταιρείας "MCA".

Ο δίσκος έλαβε θετικές κριτικές, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 3,7 / 5, το "Ultimate Guitar" με 83 % και το "Discogs" με 3,8 / 5.

Το "Nuthin' Fancy" ανέβηκε στο Top-10 στην πατρίδα του συγκροτήματος και ήταν ο πρώτος δίσκος των Lynyrd Skynyrd που κατάφερε να μπει στα βρετανικά τσαρτ, ενώ βραβεύθηκε ως πλατινένιος από την RIAA.
Αρμάν ντε Περιγκόρ

Ο Αρμάν ντε Περιγκόρ (Διεθνώς: "Armand de Périgord" ή "Hermann de Pierre-Grosse", 1178 – περ. 1247) ήταν απόγονος των κόμητων της γαλλικής περιοχής Περιγκόρ και ο 16ος Μεγάλος Μάγιστρος των Ιπποτών του Ναού από το 1232 έως το 1244.
Περιφέρεια Λίντι

Η Περιφέρεια Λίντι (Αγγλικά: "Lindi Region", Σουαχίλι: "Mkoa wa Lindi"), είναι μια από τις 30 διοικητικές Περιφέρειες της Τανζανίας. Η Περιφερειακή πρωτεύουσά της είναι ο Δήμος Λίντι "(Municipality of Lindi)". Σύμφωνα με την εθνική απογραφή του 2012, η Περιφέρεια είχε πληθυσμό 848.981 άτομα, η οποία ήταν χαμηλότερη από την προ-απογραφής πρόβλεψη των 960.236 ατόμων. Για το χρονικό διάστημα από το 2002 έως το 2012, ο μέσος ετήσιος ρυθμός αύξησης του πληθυσμού της Περιφέρειας ήταν 0,9%, η 29η υψηλότερη στη χώρα. Επίσης, ήταν η λιγότερο πυκνοκατοικημένη Περιφέρεια με σχεδόν 13 άτομα ανά τετραγωνικό χιλιόμετρο.

Η Περιφέρεια Λίντι "(Lindi Region)" συνορεύει στα Βόρεια με την Περιφέρεια Πουάνι "(Pwani Region)", στα Ανατολικά με τον Ινδικό Ωκεανό, στα Νότια με την Περιφέρεια Μτουάρα "(Mtwara Region)" και στα Δυτικά με τις Περιφέρειες Μορογκόρο "(Morogoro Region)" και την Ρουβούμα "(Ruvuma Region)". Ένα μεγάλο μέρος του δυτικού τμήματος της Περιφέρειας Λίντι, είναι εντός του Καταφυγίου Θηραμάτων Σέλους "(Selous Game Reserve)". 

Η Περιφερειακή Επίτροπος στην Περιφέρεια Λίντι "(Lindi Region)", είναι η κα. "Mwantumu Mahiza".
Ενρίκε Μπερνόλντι

Ο Ενρίκε Μπερνόλντι(γεν στις 19 Οκτωβρίου του 1978 στην Κουριτίμπα της Βραζιλίας) είναι
Βραζιλιάνος οδηγός αγώνων. Για ένα διάστημα αγωνίστηκε στη Φόρμουλα 1 με την ομάδα Άροους.
Φελίπε Νασρ

Ο Φελίπε Νασρ ("Luíz Felipe de Oliveira Nasr", 21 Αυγούστου 1992) είναι Βραζιλιάνος οδηγός της Φόρμουλα 1. Αγωνίζεται με τη Ζάουμπερ Φόρμουλα 1 και έχει δίπλα του το Σουηδό Μάρκους Έρικσον.
Οιδιπόδεια

Η Οιδιπόδεια (ή "Οιδιποδία") ήταν έπος του 8ου π.Χ. αιώνα που διηγιόταν τους σχετικούς με τον Οιδίποδα μύθους. Αποτελούνταν, όπως μας πληροφορεί μια σωζόμενη επιγραφή, από 6.600 στίχους και ενίοτε ως συγγραφέας του αναφερόταν ο Λακεδαιμόνιος ποιητής Κιναίθων. Μαζί με τους "Επιγόνους" και την "Θηβαΐδα" ανήκαν στον θηβαϊκό επικό κύκλο.
Γιος Φερστάπεν

Ο Γιος Φερστάπεν (Μόντφορτ, Ολλανδία, 4 Μαρτίου 1972) είναι Ολλανδός οδηγός αγώνων.

Στη Φόρμουλα 1 μετείχε από το 1994 μέχρι το 2003. Συνολικά πήρε μέρος σε 107 Γκραν Πρι απ' τα οποία εκκίνησε στα 106. Το πρώτο απ' αυτά ήταν το Βραζιλιάνικο Γκραν Πρι του 1994 και το τελευταίο το Ιαπωνικό Γκραν Πρι του 2003. 

Ανέβηκε δύο φορές στο βάθρο των νικητών και συγκέντρωσε συνολικά 17 βαθμούς. 

Οι ομάδες με τις οποίες αγωνίστηκε ήταν οι ακόλουθες: 

* Μπενετον
* Simtek
* Footwork Arrows 
* Tyrrell
* Stewart
* Άροους 
* Minardi
Φιλοσοφία των Αζτέκων

Η Φιλοσοφία των Αζτέκων ήταν μια φιλοσοφική σχολή που αναπτύχθηκε από την αυτοκρατορία των Αζτέκων. Οι Αζτέκοι είχαν μια καλά αναπτυγμένη φιλοσοφική σχολή, ίσως η πιο ανεπτυγμένη στην Αμερική και με πολλούς τρόπους συγκρίσιμη με την ελληνική φιλοσοφία, ακόμη και συγκεντρώνοντας περισσότερα κείμενα από τους αρχαίους Έλληνες. Η Αζτέκικη φιλοσοφία επικεντρώνεται στον δυϊσμό, μονισμό, και την αισθητική, και οι Αζτέκοι φιλόσοφοι προσπάθησαν να απαντήσουν στην κύρια φιλοσοφικά ερωτήματα των Αζτέκων, του πώς να αποκτήσουν σταθερότητα και ισορροπία σε έναν εφήμερο κόσμο.
Πάπας Σιλβέστρος Β΄

Ο Πάπας Σιλβέστρος Β΄ (περ. 946 – 12 Μαΐου 1003) ήταν Πάπας από τις 2 Απριλίου 999 έως τον θάνατό του το 1003. Γεννήθηκε με το όνομα Ζερμπέρ ντ' Ωριγιάκ ("Gerbert d'Aurillac") και ήταν ένας σπουδαίος λόγιος και δάσκαλος. Ενέκρινε και προώθησε τη μελέτη της αραβικής/ελληνορωμαϊκής αριθμητικής, μαθηματικών και αστρονομίας, επαναφέροντας στην Ευρώπη τον άβακα και τον σφαιρικό αστρολάβο, που είχαν χαθεί στη Λατινική (όχι Βυζαντινή) Ευρώπη μετά το τέλος της ελληνορωμαϊκής εποχής. Λέγεται ότι είναι ο πρώτος που εισήγαγε στην Ευρώπη το δεκαδικό σύστημα αρίθμησης με αραβικούς αριθμούς. Ήταν ο πρώτος Γάλλος Πάπας.
Ιωάννης Πελτέκης

O Ιωάννης Πελτέκης (1904 - 1969) ήταν Έλληνας πολιτικός και υπουργός.
Σύσκληπος

Ο Σύσκληπος είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Working Class Hero

Το Working Class Hero είναι ένα τραγούδι του Τζον Λένον, το οποίο συμπεριλήφθηκε στον πρώτο του σόλο δίσκο, το 1970, μετά τους Beatles, τον "John Lennon/Plastic Ono Band".
Becky G

Η Ρεμπέκα Μαρί Γκόμεζ (αγγλικά: Rebbeca Marie Gomez, γενν. 2 Μαρτίου 1997), ευρέως γνωστή με το καλλιτεχνικό ψευδώνυμο Becky G, είναι Αμερικανίδα τραγουδίστρια, στιχουργός και ηθοποιός. Ξεκίνησε τη μουσική της καριέρα της, το 2011, όταν μέσω YouTube, ανεβάζοντας cover και remix διάσημων τραγουδιών, ένα βίντεο της τράβηξε την προσοχή του παραγωγού Dr. Luke και την προσέγγισε να υπογράψει συμβόλαιο με τις δισκογραφικές εταιρείες Kemosabe Records και RCA Records. Το επίσημο πρώτο της τραγούδι, με τίτλο "Becky from the Block" κυκλοφόρησε το 2013 και έλαβε θετικά σχόλια. Την ίδια χρονιά κυκλοφόρησε και το πρώτο της EP, με τίτλο "Play It Again". Το δεύτερο της τραγούδι "Cant Get Enough" (2014) σε συνεργασία με τον Pitbull έφτασε στην κορυφή των Latin Rhythm Chart των ΗΠΑ.

Η πρώτη της τεράστια παγκόσμια επιτυχία, ήρθε το 2014 με το τραγούδι "Shower", το οποίο έφτασε στα κορυφαία 20 των Billboard Hot 100. Έκτοτε έχει κυκλοφορήσει πολλά τραγούδια, με πιο γνωστά το "Mayores" με τον ράπερ Bad Bunny και το "Sin Pijama" με την Natti Natasha.

Το 2017 πρωταγωνίστησε στο κινηματογραφικό remake της ταινίας Power Rangers.
Γεώργιος Δρόσος

Ο Γεώργιος Δρόσος (1912 - 15 Αυγούστου 1980) του Νικολάου, ήταν Έλληνας δημοσιογράφος πολιτικός και πολιτικός. Τιμήθηκε με πολλά παράσημα και μετάλλια.
Ευρυγάνεια

Η Ευρυγάνεια (ή "Ευρυγάνη") ήταν κόρη του Υπέρφαντα (ή του Τεύθραντα ή, κατ' άλλους, του Λαπίθη Περίφαντα) και υπήρξε, σύμφωνα με μία πολύ αρχαία παράδοση, η δεύτερη γυναίκα του Οιδίποδα μετά τον απαγχονισμό της Ιοκάστης. Μαζί της, σύμφωνα με την παραπάνω παράδοση, και όχι με την Ιοκάστη, ο Οιδίπους απέκτησε τα τέσσερα παιδιά του: την Αντιγόνη, την Ισμήνη, τον Ετεοκλή και τον Πολυνείκη.

Κατά μια όμως άλλη παραλλαγή του μύθου, η Ευρυγάνεια ήταν σύζυγος του Λάιου, και άρα μητέρα ή, ίσως, μητριά του Οιδίποδα.
Νικόλαος Ματαράγκας

Ο Νικόλαος Ματαράγκας (1918 - 1983) ήταν Έλληνας Νομάρχης.
Μαύρος χαλικοκυλιστής

Ο Μαύρος χαλικοκυλιστής είναι παρυδάτιο καλοβατικό πτηνό της οικογενείας των Σκολοπακιδών, που απαντά στην αμερικανική ήπειρο. Η επιστημονική ονομασία του είδους είναι "Arenaria melanocephala" και δεν περιλαμβάνει υποείδη (μονοτυπικό).
Παγκόσμιο πρωτάθλημα Φόρμουλα 1 (1963)

Το Παγκόσμιο πρωτάθλημα Φόρμουλα 1 (1963) ήταν το 14ο που διοργάνωσε η FIA. Ξεκίνησε στις 26 Μαΐου στο Μονακό και ολοκληρώθηκε στις 28 Δεκεμβρίου στη Νότια Αφρική. Περιλάμβανε τα ακόλουθα 10 Γκραν Πρι:

* Γκραν Πρι Μονακό - 26 Μαΐου
* Γκραν Πρι Βελγίου - 9 Ιουνίου
* Γκραν Πρι Ολλανδίας - 23 Ιουνίου
* Γκραν Πρι Γαλλίας - 30 Ιουνίου
* Γκραν Πρι Μεγάλης Βρετανίας - 21 Ιουλίου
* Γκραν Πρι Γερμανίας - 4 Αυγούστου
* Γκραν Πρι Ιταλίας - 8 Σεπτεμβρίου
* Γκραν Πρι ΗΠΑ - 6 Οκτωβρίου
* Γκραν Πρι Μεξικού - 27 Οκτωβρίου 
* Γκραν Πρι Νότιας Αφρικής - 28 Δεκεμβρίου
Βαλέριου Στρέλετς

Ο Βαλέριου Στρέλετς ("Вале́рий Ива́нович Стреле́ц", 8 Μαρτίου 1970) είναι πολιτικός από τη Μολδαβία και υπηρέτησε ως πρωθυπουργός της χώρας από τον Ιούλιο ως τον Οκτώβριο του 2015.
Ροζάβα

H Αυτόνομη Διοίκηση Βόρειας και Ανατολικής Συρίας, ή Ροζάβα είναι μία "de facto" αυτόνομη περιοχή στη Βόρεια και Βορειοδυτική Συρία. Η περιοχή απέκτησε την αυτονομία της, τον Νοέμβριο του 2013 ως μέρος της συνεχιζόμενης Κουρδικής εξέγερσης, για τη θέσπιση μιας κοινωνίας που βασίζεται στις αρχές της άμεσης δημοκρατίας, της ισότητας των φύλων, και της βιωσιμότητας. Το Δυτικό Κουρδιστάν διοικητικά αποτελείται από τρία καντόνια (από τα ανατολικά προς τα δυτικά) Τζαζίρα, Αΐν αλ-Αράμπ και Αφρίν. Το Δυτικό Κουρδιστάν δεν αναγνωρίζεται επίσημα ως αυτόνομο από την Συριακή κυβέρνηση και συμμετέχει στον Συριακό εμφύλιο.

Οι Κούρδοι γενικά θεωρούν το Δυτικό Κουρδιστάν να είναι ένα από τα τέσσερα μέρη ενός μεγάλου Κουρδιστάν, που επίσης συμπεριλαμβάνει μέρη της νοτιοανατολικής Τουρκίας (Βόρειο Κουρδιστάν), του βόρειου Ιράκ (Νότιο Κουρδιστάν), και του δυτικού Ιράν (Ανατολικό Κουρδιστάν). Ωστόσο, η κυβέρνηση του Δυτικού Κουρδιστάν και η κοινωνία του είναι πολυεθνική.
Φατμά Νεσλισάχ Σουλτάν

Η Φατμά Νεσλισάχ Σουλτάν (τουρκικά: Fatma Neslişah Sultan) ήταν Οθωμανή Πριγκίπισσα. Ηταν κόρη του Ηγεμόνα Ομέρ Φαρούκ Εφέντι και της πρώτης συζύγου του και ξαδέρφης του, Ρουκιγιέ Σαμπιχά Σουλτάν. Από την πλευρά του πατέρα της ήταν εγγονή του τελευταίου Οθωμανού Χαλίφη Αμπντούλ Μετζίτ Β' και της Σεχσουβάρ Καντινεφέντι. Από την πλευρά της μητέρας της ήταν εγγονή του Σουλτάνου Μεχμέτ ΣΤ' και της Εμινέ Ναζικεντά Καντινεφέντι.

Μεγάλωσε στη Νίκαια της Γαλλίας μετά το διωγμό τους στον οποίο ήταν 3 ετών, όταν η δυναστεία του Οσμάν άφησε την Κωνσταντινούπολη, σύμφωνα με τους Ρεπουμπλικανικούς κανονισμούς και νόμους.
Γκάγχουαντο

thumb|200px|Χάρτης θέσης της Γκάγχουαντο 
Η Γκάγχουαντο (Γκάγχουα) ή Γκάνγκουα είναι νήσος της Νοτίου Κορέας και η ομώνυμη πόλη (πρωτεύουσα επ΄ αυτής). Βρίσκεται στο βορειοδυτικό άκρο της χώρας παρά τα σύνορα με τη Βόρεια Κορέα, στη Κίτρινη θάλασσα και συγκεκριμένα στις εκβολές του ποταμού Χαν, στενό κανάλι του οποίου και τη χωρίζει από το ηπειρωτικό έδαφος, ενώ δύο γέφυρες καλύπτουν την επικοινωνία. 

Αποτελεί το τέταρτο σε μέγεθος νησί της χώρας, έχοντας σχήμα ωοειδές, κατά διεύθυνση Βορρά - Νότο, μήκους 28 χλμ., πλάτους 22 χλμ. με συνολική έκταση 302,4 τ.χλμ και πληθυσμό 65.500 κατοίκους, οι μισοί των οποίων διαμένουν στην ομώνυμη πόλη. Υψηλότερη βουνοκορφή είναι η Μάνισαν με υψόμετρο 470 μ. Διοικητικά υπάγεται στη περιφέρεια του Ιντσόν.

Στη νήσο αυτή, λόγω και της στρατηγικής της θέσης, σημειώθηκαν αρκετά ιστορικά επεισόδια μέχρι και μάχες, όταν κατά τους τελευταίους αιώνες προσπάθησαν οι τότε ιμπεριαλιστικές δυνάμεις, όπως η Αγγλία, Γαλλία (1866), οι ΗΠΑ (1871), καθώς και η Ιαπωνία (1875), να ανοίξουν θαλάσσιες εμπορικές επικοινωνίες με το μέχρι τότε απομονωμένο Βασίλειο της Κορέας.
Ρουκιγιέ Σαμπιχά Σουλτάν

Η Ρουκιγιέ Σαμπιχά Σουλτάνα (Οθ. Τούρκικα:روكيا صبيحة سلطان) (Τούρκικα: "Rukiye Sabiha Sultan", 1 Απριλίου 1894 - 26 Αυγούστου 1971) ήταν Οθωμανή πριγκίπισσα, κόρη του τελευταίου σουλτάνου Μωάμεθ ΣΤ΄ της Οθωμανικής Αυτοκρατορίας και εγγονή του Αμπντούλ Μετζίτ Α΄ και της Γκιουλουστού Σουλτάν.
Ανταίος Λεμεσού

Ο Ανταίος Λεμεσού ήταν κυπριακή ποδοσφαιρική ομάδα με έδρα τη Λεμεσό. Ιδρύθηκε το 1943. Έδρα της ομάδας ήταν το Στάδιο ΓΣΟ. Ο Ανταίος είχε 4 συμμετοχές στο πρωτάθλημα Β΄ κατηγορίας της Κύπρου. Αποτελεί τη μοναδική ομάδα που ήταν μέλος και των τριών παγκύπριων ποδοσφαιρικών ομοσπονδιών (ΚΟΠ, ΠΑΟΚ, ΚΕΠΟ).
Μιλτιάδης Σταμούλης

Ο Μιλτιάδης Σταμούλης (1876 - 20 Αυγούστου 1962) ήταν Έλληνας βιομήχανος και πολιτικός.
Ααρώνιοι

Οι Ααρώνιοι ήταν βυζαντινή οικογένεια ευγενών, βουλγαρικής καταγωγής, απόγονοι του Βούλγαρου αυτοκράτορα Ιβάν Βλάντισλαβ (1015 με 1018).

Μετά τον θάνατο του Ιβάν Βλάντισλαβ στην πολιορκία του Δυρραχίου το 1018 και την κατάρρευση του πρώτου βουλγαρικού Βασιλείου, η χήρα του, η αυτοκράτειρα (τσαρίνα) Μαρία, αναζήτησε καταφύγιο στη Βυζαντινή Αυτοκρατορία. Εκεί ο αυτοκράτορας Βασίλειος Β΄ (976-1025) της πρόσφερε καταφύγιο και έδωσε σε αυτή αλλά και στους απογόνους της κτήματα, τίτλους και αξιώματα. Τα δύο μεγαλύτερα σε ηλικία μέλη της οικογένειας, ο Πρεσιανός και ο Αλουσιάνος αργότερα συμμετείχαν σε εξεγέρσεις. Ο Πρεσιανός είχε εμπλακεί σε μια συνωμοσία εναντίον του αυτοκράτορα Ρωμανού Γ΄ Αργυρού (1028 έως 1033) περίπου το 1029, και ο Αλουσιανός συμμετείχε ενεργά στην Εξέγερση του Πέτρου Δελεάνου το 1040-1041. Η κόρη της παντρεύτηκε τον αυτοκράτορα Ρωμανό Δ΄ Διογένη.

Ο τρίτος μεγαλύτερος γιος, ο Ααρών, υπηρέτησε ως υψηλόβαθμος στρατιωτικός και κυβερνήτης επαρχιών στα ανατολικά σύνορα της αυτοκρατορίας, όπως στη Βαασπρακανία, περίπου ανάμεσα στο 1040 και 1050. Για να κυριολεκτήσουμε, η γραμμή της βυζαντινής οικογένειας Ααρώνιος καταγόταν κι άρχιζε από αυτόν όπου είχε και το όνομα του. Ο γιος του Θεόδωρος, επίσης αξιωματούχος και διοικητής επαρχιών, σκοτώθηκε σε μάχες στην Αρμενία εναντίον των Σελτζούκων Τούρκων το 1055/6.

Η κόρη του τέταρτου γιου, του Τραϊανού, Μαρία, παντρεύτηκε τον Ανδρόνικο Δούκα, με τον οποίο απέκτησε τον μεγάλο δούκα Ιωάννη και την Ειρήνη, σύζυγο του αυτοκράτορα Αλεξίου Α Κομνηνού (1081 έως 1118). Η θεία της Μαρίας, Αικατερίνη, παντρεύτηκε τον αυτοκράτορα Ισαάκιο Κομνηνό (1057 - 1059). Η οικογένεια χάθηκε από το προσκήνιο τον 12ο αιώνα, αλλά τα εναπομείναντα μέλη της εξακολουθούν να τεκμηριώνονται μέχρι τα τέλη του 14ου αιώνα, αν και σε δευτερεύουσες θέσεις.
Χάρων ο Ναυκρατίτης

Ο Χάρων ο Ναυκρατίτης ήταν ιστορικός της ελληνιστικής εποχής. 

Σύμφωνα με την Σούδα έγραψε: - ένα έργο για την γενέτειρά του Ναύκρατη - έναν κατάλογο των βασιλέων διαφόρων εθνών - την ιστορία των ιερέων της Αιγύπτου και των σημαντικών γεγονότων που συνέβησαν στην εποχή τους, καθώς και κάποιες άλλες σχετικές με την Αίγυπτο πραγματείες. 
Όλα τα έργα του Χάροντα του Ναυκρατίτη έχουν ολοκληρωτικά χαθεί.
Ορισμένοι σύγχρονοι φιλόλογοι υποθέτουν ότι ο Χάρων ο Ναυκρατίτης ήταν το ίδιο πρόσωπο με τον "Χάροντα" (ή "Χάρη") που αναφέρεται από μεταγενέστερους αρχαίους συγγραφείς ως φίλος και σχολιαστής έργων του Απολλώνιου του Ρόδιου.
Θεόδωρος Κατριβάνος

Ο Θεόδωρος Κατριβάνος (25 Οκτωβρίου 1919 - 16 Οκτωβρίου 2004) ήταν Έλληνας δικηγόρος και πολιτικός από την Αρκαδία, που διετέλεσε βουλευτής, υπερνομάρχης και υφυπουργός. Τιμήθηκε το 2003 με το παράσημο του Ταξιάρχη του Τάγματος του Φοίνικα.
Βασίλειος Αναστασάτος

Ο Βασίλειος Αναστασάτος (1905 – 28 Μαΐου 1963) ήταν Έλληνας συνδικαλιστής και βουλευτής.
Ντάφνι Σχίπερς

Η Ντάφνι Σχίπερς ("Dafne Schippers", γενν. 15 Ιουνίου 1992) είναι Ολλανδή αθλήτρια του στίβου.

Ξεκίνησε την ενασχόληση της με το στίβο ως αθλήτρια του επτάθλου. Πλέον τρέχει στα 100 μ., στα 200 μ. και στη σκυταλοδρομία 4×100 μ.

Το 2015 σημείωσε στο Παγκόσμιο Πρωτάθλημα Ανοιχτού Στίβου στο Πεκίνο νέο πανευρωπαϊκό ρεκόρ στα 200 μ. με 21,63 δευτερόλεπτα, καταρρίπτοντας το ρεκόρ της Μαρίτα Κοχ, που κρατούσε από το 1979.
Άλισον Φίλιξ

Η Άλισον Φίλιξ ("Allyson Michelle Felix", γενν. 1985) είναι Αμερικανίδα αθλήτρια του στίβου. Αγωνίζεται στα 200μ., στα 400μ. και στις σκυταλοδρομίες 4Χ100 και 4Χ400 και έχει κερδίσει χρυσά μετάλλια σε Παγκόσμια Πρωταθλήματα και σε Ολυμπιακούς Αγώνες.

Ήταν πρώτη τρείς φορές σε παγκόσμια πρωταθλήματα στα 200μ.: το 2005, το 2007 και το 2009 ενώ στα 400μ. μια φορά, το 2015. 
Στη σκυταλοδρομία 4Χ400 κέρδισε το χρυσό μετάλλιο σε τρία παγκόσμια πρωταθλήματα (το 2007, το 2009 και το 2011) ενώ στα παγκόσμια πρωταθλήματα του 2007 και του 2011 κέρδισε το χρυσό μετάλλιο και στη σκυταλοδρομία 4Χ100. Στη σκυταλοδρομία 4Χ400 ήταν πρώτη και στο Παγκόσμιο Πρωτάθλημα Κλειστού Στίβου το 2010.

Έχει επίσης κερδίσει χρυσά μετάλλια σε Ολυμπιακούς Αγώνες: το 2008 στο Πεκίνο στην σκυταλοδρομία 4Χ400 και το 2012 στο Λονδίνο στα 200μ. και στις σκυταλοδρομίες 4Χ100 και 4Χ400.
Βίγια Ουιδόμπρο

Η Βίγια Ουιδόμπρο (ισπανικά: "Villa Huidobro") είναι μια πόλη στα νοτιοδυτικά της επαρχίας της Κόρδοβα, Αργεντινή. Έχει 5.155 κατοίκους σύμφωνα με την απογραφή του 2001 και είναι η πρωτεύουσα του διαμερίσματος Χενεράλ Ρόκα. Βρίσκεται περίπου 380 χλμ νότια της επαρχιακής πρωτεύουσας Κόρδοβα. Βρίσκεται 18 χλμ βόρεια των επαρχιακών συνόρων με τη Λα Πάμπα.